A legmagasabb szintre is küldött vészjelzést Horváth András
A hatalmas adócsalásokról szóló állításokkal elõálló korábbi adóhivatali dolgozó új részleteket közölt az Origóval arról, hogyan és milyen információkkal keresett meg tavaly két magas rangú kormányzati tisztviselõt, Lázár Jánost és Cséfalvay Zoltánt. Azt mondta, a közvetítõ egy fideszes képviselõ volt, de az nem világos, hogy mi lett a leveleinek a sorsa.
Rogán Antal jelenlegi fideszes frakcióvezetõn kívül két magas rangú kormányzati tisztviselõt – Lázár Jánost és Cséfalvay Zoltánt – is megkeresett az adóhivatalon belüli állítólagos problémák részleteivel Horváth András korábbi adóellenõr 2012 õszén. A megkeresésekrõl már korábban jelentek meg információk, de a rendszerszerû áfacsalásokról szóló állításokkal idén november elején elõállt Horváth eddig nem beszélt a részletekrõl, a kormányzati szereplõk pedig vagy nem szólaltak meg, vagy tagadták, hogy bármirõl is tudnának.

Horváth az Origónak kedden azt mondta, hogy tavaly õsszel kereste meg Lázár János Miniszterelnökséget vezetõ államtitkárt és Cséfalvay Zoltánt, a Nemzetgazdasági Minisztérium parlamenti államtitkárát. Azt mondta, az után döntött úgy, hogy a Nemzeti Adó- és Vámhivatalon (NAV) belül a felettesei kivonták egy csalási ügy általa kezdeményezett vizsgálatából.

Horváth közölte, hogy azért Lázár Jánossal és Cséfalvay Zoltánnal akart kapcsolatba lépni, mert elõbbi Orbán Viktor miniszterelnök közvetlen munkatársa, utóbbit pedig komoly embernek tartja az adózási területet felügyelõ Nemzetgazdasági Minisztériumon belül.

„Összefoglaltam az azt megelõzõ egy év eseményeit” – mondta Horváth arról, hogy mi állt a két politikusnak küldött levélben. Újra leírta, hogy szerinte nagy értékû áfacsalások maradnak kinyomozatlanul, és azt is összefoglalta, hogy milyen áfa-visszaigénylések történtek 2011–2012-ben. Szerinte a közel 70 milliárdot kitevõ áfa-visszaigénylésekbõl 29 milliárdot olyan cégeknek utaltak vissza, amelyek kifejezetten adócsaló vállalatokhoz köthetõk. Konkrét cégneveket azonban Horváth a politikusoknak írt levelében sem említett. Azt azonban megjegyezte, hogy a NAV ellenõrzõ vizsgálatait jóval ki kellene bõvíteni, több céget és több idõszakot kellene vizsgálni.

Horváth a Lázárnak és Cséfalvaynak küldött iratot nem akarta odaadni az Origónak, de szerda reggel közölte a levelet az Átlátszó, amely egyik szervezõje volt a korábbi adóellenõr november eleji, elsõ sajtótájékoztatójának is.

Horváth azt mondta, a kézbesítésre egy fideszes képviselõt kért meg, Révész Máriuszt, akit még a kilencvenes évek elejérõl ismer, amikor együtt voltak önkormányzati képviselõk Kõbányán, mindketten a Fidesz színeiben. 2011-ben Révész már segített Horváthnak kapcsolatba lépni a gazdasági területen meghatározó szerepet játszó Rogán Antallal, akivel Horváth egy levélben azt közölte, hogy az adócsaló hálózatok szervezõi nagy jólétben élnek, az adóhatóság azonban annak ellenére nem tesz semmit, hogy ezzel a revizorok is tisztában vannak.

Horváth szerint Rogán megkeresése után pár nappal el is indult egy adóhivatali vizsgálat néhány céget illetõen, de ennek azóta sem lett eredménye, és õ emiatt fordult tavaly õsszel Lázárhoz és Cséfalvayhoz. Az Origónak azt mondta, Révésztõl úgy tudja, hogy a kézbesítés megtörtént, de választ soha nem kapott a két politikustól, pedig még a telefonszámát is beleírta a levélbe.

Eltûntek az emlékek

Révész Máriusz már korábban megerõsítette, hogy Horváth rajta keresztül lépett kapcsolatba Rogánnal, kedden azonban az Origónak azt mondta, nem emlékszik Lázár Jánosnak és Cséfalvay Zoltánnak küldött iratokra. Megjegyezte, hogy egy 2012-es esetrõl van szó, õ pedig rengeteg hasonló megkeresést kap. A kedden délelõtt zajlott telefonbeszélgetést azzal zárta le, hogy fel kell szállnia egy repülõre, és azóta nem tudtuk elérni.

A Hvg.hu a múlt héten azt közölte, hogy az NGM nekik azt állította, nem igaz, hogy Cséfalvayhoz érkeztek volna iratok Horváthtól, és a minisztérium hasonló választ küldött az Origo mostani kérdéseire is. „Cséfalvay Zoltán államtitkár úr Horváth Andrástól nem kapott iratokat, soha nem is találkozott vele, az Ön által említett tartalommal sem kapott levelet” – közölte a minisztérium az Origo munkatársának kérdéseire. Amikor a kérdést újra feltettük abban a formában, hogy Révész Máriusztól kapott-e az államtitkár iratokat, akkor szó szerint megismételték a korábbi válaszukat.

 

Kedden megkerestük Lázár János stábját is, kérdéseinkre azonban csak késõbbre ígértek választ, mondván, hogy Lázár Brüsszelben tartózkodik.

A kormányoldal láthatóan igyekszik távolságot tartani Horváthtól. Nem támogatták például azt, hogy parlamenti vizsgálóbizottság álljon fel az állításainak a kivizsgálására, és megakadályozták azt is, hogy szerdán meghallgassa õt egy parlamenti albizottság. „Láthatóan az egyik politikai oldal támogatását élvezi” – mondta egy névtelenséget kérõ kormányzati tisztviselõ, utalva arra, hogy szerinte Horváth túl közel került az LMP-hez. Horváth felszólalt a NAV egyik épülete elõtt tartott múlt heti tüntetésen, amelynek szervezõi között civilszervezetek mellett az LMP is ott volt.

Horváth ugyanakkor az áfacsalások bejelentésekor azt hangsúlyozta, hogy a színre lépésének nincs köze semmilyen politikai párthoz. A nyilvánosság elé egy olyan sajtótájékoztatón lépett ki, amelyet három civil szervezet, a Levegõ Munkacsoport, a Vállalkozások Érdekvédelmi Szövetsége és az Átlátszó szervezett.
Horváth András Cséfalvay Zoltán adócsalás NAV Lázár János